แนวโน้มดัชนีเช้าดีดกลับตามหุ้นโลก
คาดดัชนีเช้าวันนี้ดีดกลับทิศทางตลาดภูมิภาคส่วนใหญ่เป็นบวก หลังประธานอีซีบียืนยันจะปกป้องค่าเงินสกุลยูโร ให้แนวต้านวันนี้ 1,180-1,185 จุด แนวรับ 1,170 และ 1,172 จุด
27 ก.ค. 2555

คาดดัชนีเช้าวันนี้ดีดกลับทิศทางตลาดภูมิภาคส่วนใหญ่เป็นบวก หลังประธานอีซีบียืนยันจะปกป้องค่าเงินสกุลยูโร ให้แนวต้านวันนี้ 1,180-1,185 จุด แนวรับ 1,170 และ 1,172 จุด           นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นวันนี้น่าจะเห็นรีบาวน์หลังประธานธนาคารกลางยุโรป(อีซีบี)ออกมาให้คำมั่นสัญญาเกี่ยวกับการปกป้องค่าเงินสกุลยูโรเข้าแทรกแซงตลาดพันธบัตรส่งผลให้ผลตอบแทนพันธบัตรสเปนกับอิตาลีที่เคยพุ่งไประดับวิกฤติอ่อนตัวลงมา 2 วันติดต่อกัน เป็นผลบวกต่อตลาดหุ้นทั่วโลก รวมถึงการลงทุนในสินทรัพย์เสี่ยง ขณะที่ราคาน้ำมันก็ปรับตัวขึ้นมาด้วย          ทั้งนี้ ดัชนีน่าจะดีดกลับได้หลังวานนี้ลงแรง มองแนวต้าน 1,180-1,185 จุด แนวรับ 1,170 และ 1,172 จุด ขณะที่ตลาดหุ้นเอเชียเช้านี้เป็นบวกราว 0.5-กว่า 1%           วันนี้ที่ต้องติดตามการประกาศจีดีพีของสหรัฐคืนนี้ ฟากยุโรปมีตัวเลขเชื่อมั่นผู้บริโภคของฝรั่งเศส ความเชื่อมั่นภาคธุรกิจของอิตาลี และ อัตราการว่างงานของสเปนในไตรมาส 2/55